Green Street

Green Street er en dramafilm fra 2005 hvor handlingen utspiller seg rundt hooliganmiljøet i London. Filmen er regissert av Lexi Alexander. I USA heter filmen Green Street Hooligans. I Norge heter den Hooligans og i en del andre land blir den kalt Football Hooligans. 
Hovedrollen spilles av Elijah Wood og han spiller en amerikansk collegestudent som brått kommer inn i en gruppe engelske casuals. Casuals er organiserte gjenger som er tilhengere av et fotballag. De slåss ofte med tilsvarende grupper som holder med andre klubber.

 Handlingsreferat 
Student Matt Buckner (spilt av Elijah Wood) blir utvist fra Harvard University etter at kokain blir oppdaget på rommet hans. Selv om det tilhører rom-kameraten hans, er Matt redd for å si fra fordi kameraten Jeremy kommer fra en velstående og mektig familie, og Matt blir tilbudt 10 000 dollar for å ta på seg skylden. Matt godtar pengene, og bruker dem til å besøke søsteren Shannon (spilt av Claire Forlani) hennes ektemann Steve (spilt av Marc Warren) og deres unge sønn Ben som bor i London. Der møter han også Steves bror, Pete (spilt av Charlie Hunnam) en lærer og fotball-trener som leder en gruppe hooligans - Green Street Elite (GSE) og Steve ber Pete om å ta Matt til en fotball-kamp.

Matt møter Petes kamerater i deres lokale pub, og de blir etter hvert venner med Matt. Med unntak av Petes nærmeste håndlanger Bovver, som ikke liker Matt i det hele tatt. Etter fotball-kampen går Pete, Bovver og de andre medlemmene av GSE for å slås mot noen hooligans fra Birmingham City. Men Matt mener at dette ikke er for ham, og han reiser til toget hjem. Men når Matt blir stoppet av tre Birmingham-tilhengere, men blir reddet av GSE-medlemmene. Matt gjør det bra i sin aller første slåsskamp, ​​blir introdusert for livet i GSE, og flytter inn sammen med Pete. Hooligans fra GSE går deretter til en kamp mot Manchester United. Men 40 medlemmer fra gjengen rundt Manchester United  venter på dem ved tog-stasjonen. De vinner likevel slåsskampen, til tross for at de er i mindretall.

Bovver blir mer og mer misunnelig på hvor bra Matt gjør det i GSE, og han går til Tommy Hatcher (spilt av Geoff Bell) den øverste sjefen for GSEs rivaliserende hooligans-gjeng NTO. Et GSE-medlem får øye på Matt og hans far, en journalist for The Times. Han antar at Matt også er journalist. Bovver informerer Pete om dette, og Matt oppdager at Steve er grunnlegger og tidligere sjef for GSE, som trakk seg fra hele gjengen etter å ha vært vitne til dødsfallet til Tommys 12 år gamle sønn i en slåsskamp. Bovver informerer i hemmelighet Tommy og Millwall-gjengen om at Steve er tilbake i GSE-gjengen, og Millwall-gjengen stormer baren deres.

Tommy konfronterer Steve, og forteller ham at hvis Steve dør i kveld så er de endelig skuls etter at Tommys sønn døde. Steves kone Shannon bestemmer seg for å returnere til USA, i ett forsøk på å ivareta familien sin. De to gjengene avtaler å møtes dagen etter for ett siste slagsmål. Matt og Bovver dukker opp for å kjempe for GSE. Men Shannon dukker opp sammen med Ben, og blir deretter angrepet av Tommys håndlangere.

Skuespillere
 Skuespiller  Rolle Elijah Wood   Matt Buckner Charlie Hunnam  Pete Dunham Claire Forlani     Shannon Buckner Dunham Marc Warren    Steve Dunham Leo Gregory      Bovver Ross McCall    Dave Rafe Spall      Swill Oliver Allison      Ben Dunham James Allison    Ben Dunham Terence Jay      Jeremy Van Holden Scott Christie    Millwall Lad/Ricky Joel Beckett      Terry Tom Vloothuis      Firm Member
 Eksterne lenker 



Kategori:Filmer fra 2005
Kategori:Engelskspråklige filmer